Diari Oficial de la Generalitat Valenciana


Sumari del DOGV 7335, del 08-08-2014 (2014/6952)

Informació pública sobre el projecte d'urbanització per a la dotació de serveis a parcel·les en sòl urbà. Expedient número PU/1280.
-----------------------------------------------------------------------------------------------------------------------------------

### Dades del document

Número de DOGV
:   7335

Data del DOGV
:   08-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/6952


Data del document
:   14-07-2014

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * pla d'urbanisme
    * administració local

Informació pública sobre el projecte d'urbanització per a la dotació de serveis a parcel·les en sòl urbà. Expedient número PU/1280. [2014/6952]  
Expedient PU/1280. Projecte d'urbanització per a dotació serveis a parcel·les en sòl urbà  
L'alcalde, Marcelino Domingo Pruñonosa, en data 14 de juliol de 2014, ha resolt:  
«Relació de fets  
I. Vist l'escrit de data 8 d'abril de 2014, amb registre d'entrada en aquest ajuntament número 5.656, de data 10 d'abril de 2014, presentat pel Agustín Esteller Roca, amb DNI 39620203-F, mitjançant el qual manifesta la seua intenció de dur a terme obres d'urbanització, a l'efecte de dotar de serveis les parcel·les situades al camí o travessia de Benicarló a Sant Mateu, número 14, de referències cadastrals 0780312 i 078313, en les quals existeixen construïdes dues naus. Aporta la memòria d'urbanització, redactada per l'enginyer tècnic, Claudio Moliner Riba, a l'abril de 2014, amb un PEM de 7.486,22 euros.  
II. Vist que, en data 2/7/2014, els enginyers tècnics municipals, la Beatriz González Porcar i el Sr. Sergio Carda Mundo, emeten el següent informe:  
«Els tècnics que subscriuen, revisada la memòria d'urbanització presentada pel Agustín Esteller Roca, amb l'execució del qual es pretén dotar de condició de solar la parcel·la 0780313, situada al camí dels Mallols, informen:  
La parcel·la en qüestió es troba dins del sector de sòl urbà industrial Batra, el qual no es troba desenvolupat en l'actualitat, ja que no s'ha urbanitzat i no disposa dels serveis urbanístics necessaris i definitius en aquest sector. No es considera, per tant, en l'actualitat una parcel·la que continga les condicions de solar establertes per la llei. La Llei Urbanística Valenciana 16/2005 de 30 de desembre disposa:  
  
?Article 11. Solars  
1. Són solars les parcel·les legalment dividides o conformades que, tenint característiques adequades per servir de suport a l'aprofitament que els assigne l'ordenació urbanística, estiguen, a més, urbanitzades conformement a les alineacions, rasants i normes tècniques establertes pel planejament.  
2. Perquè les parcel·les tinguen la condició de solar, s'exigirà la seua dotació, almenys, amb aquests serveis:  
a) Accés rodat fins a aquestes per via pavimentades i estar obertes a l'ús públic, en condicions adequades, totes les vies a les quals donen?.  
  
No justifiquen la dotació d'aquest servei ni les rotondes perimetrals dels nuclis urbans, respecte de les superfícies confrontants amb els seus marges exteriors, ni les vies de comunicació d'aquests nuclis entre si, excepte en els seus trams de travessia i a partir del primer encreuament d'aquesta amb carrer propi del nucli urbà, cap a l'interior d'aquest.  
b) Subministrament d'aigua potable i energia elèctrica amb cabals i potència suficients per a l'edificació prevista.  
c) Evacuació d'aigües residuals a la xarxa de clavegueram.  
No justifica la dotació d'aquest servei l'evacuació a séquies o fosses sèptiques, tret que el planejament autoritze aquestes últimes en casos excepcionals i en condicions adequades, per a zones de molt baixa densitat d'edificació.  
d) Accés per als vianants, encintat de voreres i enllumenat públic, en almenys, una de les vies a què done la parcel·la.  
Amb tot això aquests tècnics són de la opinió que la memòria d'urbanització presentada, l'informe del qual és objecte del present informe, recull les obres necessàries per dotar les mínimes condicions de solar exigides per la llei a la parcel·la en qüestió, encara que per aconseguir el seu objectiu, hauran de tenir-se en compte les observacions que a continuació s'indiquen.  
  
Generals  
Abans del començament de les obres han de comprovar-se in situ amb els serveis tècnics d'Urbanisme les alineacions proposades, per la qual cosa s'hi haurà de posar en contacte.  
Durant l'execució de les obres d'urbanització s'ha de notificar als serveis tècnics municipals el desenvolupament d'aquestes, perquè d'aquesta manera se'n puga efectuar un seguiment i les corresponents visites d'obra.  
Han de desmuntar-se totes les línies aèries existents a la zona a urbanitzar i no s'ha d'instal·lar cap pal nou fora d'aquesta.  
  
Drenatge i sanejament  
En l'actualitat el col·lector executat per part d'Esteller Fuster, SA, no s'ha recepcionat, per la qual cosa no pot connectar-se al sanejament mentre aquest no siga propietat municipal.  
Ha de comunicar-se amb suficient antelació l'execució de la connexió a la xarxa municipal de sanejament a l'empresa Sorea, SAU, qui controlarà la seua correcta execució. Després i abans de la recepció de les obres i si es creu necessari, bé per l'empresa concessionària de la gestió del sanejament o bé pel propi Ajuntament, s'ha realitzar un pas de càmera d'inspecció per comprovar que aquesta connexió s'ha realitzat convenientment. Aquest pas de càmera s'ha d'entregar a l'ajuntament abans de la recepció de les obres.  
L'evacuació de les aigües pluvials ha de realitzar-se a calçada perquè posteriorment fluïsca per gravetat i no al tub de 400 mil·límetres recentment instal·lat com es proposa, ja que aquest està solament calculat per a la recollida d'aigües residuals, i no pluvials.  
En els plànols s'indica que s'instal·larà un nou pou en la canonada general fent-ho coincidir amb la connexió de l'escomesa a la canonada existent, no obstant això, en el pressupost no s'hi inclou. Aquest s'ha d'executar o en cas contrari s'ha de realitzar un pas de càmera pel col·lector general mitjançant el qual es comprovarà l'adequada execució de l'escomesa.  
No s'inclou en el pressupost les despeses derivades de l'execució de l'escomesa al col·lector general d'aigües residuals.  
  
Ferms i paviments  
En l'apartat demolicions del pressupost no s'ha tingut en compte la demolició de la rampa ara existent i que afectarà la futura vorera.  
  
Ha de tenir-se en compte que, en tractar-se d'una capa de rodolament i no de base, el tipus d'aglomerat asfàltic que s'ha de col·locar ha de ser tipus S20 i no S25 com es proposa tant en la memòria com en el pressupost.  
S'ha detectat un error en el mesurament que s'inclou al pressupost, ja que tant la unitat de solera de formigó per a l'execució de la vorera com el tractament superficial per obtenir un acabat rajat estan en metres quadrats i, no obstant això, el mesurament de la primera és de 20, 75 m² i la de la segona de 173 m², quan ha de ser el mateix.  
  
  
Aigua potable  
Per a l'acceptació que la instal·lació existent d'aigua potable és suficient, ha d'entregar-se un informe de l'empresa Sorea SAU, concessionària del servei d'aigua potable en la població, en el qual s'indique que la instal·lació és adequada i suficient per a l'ús actual de la parcel·la, sempre que es realitze una activitat similar a l'existent en l'actualitat.  
  
D'igual manera, en el moment en què es necessite augmentar la dotació d'aigua potable per a la parcel·la per haver variat l'ús actual de la parcel·la o les seues necessitats, el propietari ha d'assumir totes les despeses que d'això s'ocasionen.  
  
Electricitat  
Ha de presentar-se la documentació necessària, en la qual l'empresa Iberdrola assegure el subministrament d'energia elèctrica a la parcel·la en qüestió.  
Qualsevol posterior augment de potència ha d'assumir-lo el propietari de la parcel·la, així com les despeses derivades de l'enterrament de línies aèries existents en el sector o la implantació de serveis generals de subministrament d'energia que siga necessari executar en el moment que es decidisca desenvolupar el sector.  
  
Enllumenat públic  
Els dos fanals proposats com a enllumenat públic en els plànols que s'inclouen en la memòria presentada no estan alineats. Aquests han d'estar a la mateixa distància de la propietat privada que els ja existents al camí dels Mallols i ser també del mateix model dels que es van instal·lar durant la urbanització del carrer de Santa Magdalena.»  
  
III. Vist l'informe de la tècnica de gestió d'Urbanisme, amb el vistiplau del TAG d'Urbanisme, de data 9 de juliol de 2014.  
  
Fonaments de dret  
I. Las parcel·les objecte de les obres d'urbanització preteses es troben situades en sòl que el Pla General d'Ordenació Urbana de Benicarló (aprovat definitivament per la Comissió Provincial d'Urbanisme de Castelló, en data 19.07.1986; BOP de Castelló 106, 04.09.1986), classifica com a urbà, d'ús global industrial, clau 5, subzona 5a, l'ordenació física del qual està recollida o precisada de forma detallada en el propi pla general i representat en els respectius plànols d'ordenació. Les seues normes d'edificació estan recollides en els articles 150 a 153 de la normativa d'aquest pla general.  
  
II. El referit àmbit de sòl urbà està situat a l'oest del terme municipal de Benicarló i està delimitat al nord, amb parcel·les que donen a la carretera de Benicarló a Sant Mateu; al sud, al camí dels Mallols; a l'est, a la carretera nacional C-340, i a l'oest, a la via del ferrocarril. Dins del seu perímetre existeixen nombroses edificacions consolidades, de diferents tipologies, que suposen una ocupació de les parcel·les de pràcticament la meitat de la seua superfície. Així mateix, la zona compta amb certes infraestructures, entre aquestes, una xarxa de proveïment d'aigua potable, que parteix del camí vell de Sant Mateu, i subministra les edificacions consolidades de la zona, i una xarxa aèria elèctrica, que subministra en baixa tensió aquestes edificacions. L'accés a l'àmbit es produeix a través de l'esmentat camí vell de Sant Mateu. No existeix xarxa d'evacuació d'aigua, per la qual cosa la majoria d'edificacions existents han d'abocar les aigües fecals a pous cecs propis, encara que, tal com informen els tècnics municipals, existeix un col·lector d'aigües residuals que discorre pel camí dels Mallols i desguassa en un pou situat en l'encreuament d'aquest camí amb el c. de Santa Magdalena.  
  
III. Per tant, estem davant un àmbit de sòl urbà, que abasta una superfície superior als 100.000 m², i que necessita certes actuacions de transformació urbanística, que suposen la instal·lació de més de dos o tres serveis dels quals l'article 11.2 de la Llei 16/2005, de 30 de desembre, de la Generalitat, Urbanística Valenciana (LUV) considera bàsics o necessaris, perquè les parcel·les incloses en aquest es convertisquen en aptes per a la seua edificació i el seu ús estiga d'acord amb el previst en el planejament, per la qual cosa ha de tenir la consideració de sòl urbà no consolidat per la urbanització. Per això, i en concordança amb el previst en l'article 14 de la Llei 16/2005, de 30 de desembre, de la Generalitat, Urbanística Valenciana, donades les característiques i superfície de l'àmbit descrites, i a fi d'executar la completa urbanització de l'àrea, i així obtenir una millor qualitat i coherència dels serveis a implantar i d'habilitar la gestió sistemàtica del planejament i la distribució equitativa de càrregues i beneficis, es consideraria molt més convenient realitzar les actuacions de transformació de tot l'àmbit del sòl indicat mitjançant una actuació integrada. No obstant això, és cert que el pla general no especifica que haja de desenvolupar-se aquest àmbit de sòl urbà concret mitjançant actuacions integrades, i no és menys cert que, en sòl urbà que el Pla General ordena a un nivell de detall suficient, el propietari té dret a completar la urbanització dels terrenys perquè adquirisquen la condició de solars i a edificar aquests en les condicions que per a cada cas estableix aquesta Llei i el planejament aplicable (article 20 de la LUV).  
  
IV. Per tot l'anterior, la instal·lació dels serveis sol·licitada per la persona interessada pot autoritzar-se, amb subjecció als condicionants de caràcter tècnic indicats pels serveis tècnics municipals, això sí, de conformitat amb el previst en l'article 152 de la LUV, que estableix que tota obra pública d'urbanització exigeix l'elaboració d'un projecte d'urbanització, la seua aprovació administrativa i la prèvia publicació d'aquest en el Butlletí Oficial de la Província de Castelló i en el Diari Oficial de la Comunitat Valenciana.  
V. No obstant l'anterior, la instal·lació dels serveis que els tècnics municipals consideren suficients per dotar a aquestes parcel·les concretes de la condició de solar, no eximeixen el propietari del referit sòl urbà del compliment de tots els deures legals prevists en l'article 16 del Reial Decret Legislatiu 2/2008, de 20 de juny, que aprova el text refós de la Llei del Sòl (TRLS), en relació amb l'article 21 de la referida LUV, que poden sintetitzar-se en la clàssica expressió ?cessió, urbanització i equidistribució?. En conseqüència, quan es produïsca el desenvolupament de tot l'àmbit de sòl urbà indicat, han d'articular-se els instruments de planejament i de gestió necessaris, que permeten un repartiment equitatiu de drets i càrregues entre tots els propietaris de sòl en l'àmbit?.  
  
VI. De conformitat amb les competències que atribueix a l'Alcaldia l'article 21.1.j de la Llei 7/1985, de 2 d'abril, reguladora de les Bases del Règim Local, en relació amb l'apartat 3r del referit article, que impedeix la seua delegació en altres òrgans.  
  
Vist tot això, resolc:   
  
Primer. Aprovar la memòria d'urbanització, a l'efecte de dotar de serveis a les parcel·les situades al camí o travessia de Benicarló a Sant Mateu, número 14, de referències cadastrals 0780312 i 078313, redactada per l'enginyer tècnic agrícola, Claudio Moliner Riba, a l'abril de 2014, amb un PIM de 7.486,22 euros, presentada en data 8/4/2014, amb registre d'entrada en aquest ajuntament número 5.656, de data 10 d'abril de 2014, per. Agustín Esteller Roca, amb DNI 06316902M, de conformitat i amb les modificacions indicades pels enginyers tècnics municipals, la Sra. Beatriz González Porcar i Sergio Carda Mundo, en l'informe de data 2 de juliol de 2014, transcrit anteriorment.  
  
Segon. Autoritzar l'execució de les referides obres, una vegada publicada aquesta resolució en el Butlletí Oficial de la Província de Castelló i en el Diari Oficial de la Comunitat Valenciana, amb subjecció a les següents condicions:  
1. Abans del començament de les obres s'ha de comunicar als tècnics d'urbanisme i a la policia local d'aquest ajuntament el començament d'aquestes, així com de la seua finalització.  
2. L'inici de les obres requereix la prèvia comunicació a aquest ajuntament, al costat de la qual ha d'aportar-se el nomenament del tècnic o facultatiu competent encarregat de la direcció de les obres, i de l'empresari contractista encarregada de la seua execució, si no s'hagueren indicat amb anterioritat.  
3. L'inici de les obres ha de tindre lloc en el termini de dos mesos des de la seua autorització i han de finalitzar-se en el termini màxim de sis mesos des del seu inici.  
4. Durant l'execució de les obres d'urbanització s'ha de notificar als serveis tècnics de l'ajuntament el desenvolupament d'aquestes, perquè així se'n puga efectuar un seguiment i, fins i tot, realitzar les corresponents visites a l'obra.  
5. Haurà de comunicar-se als serveis tècnics d'aquest ajuntament qualsevol incidència no prevista en el projecte.  
6. Queda prohibit realitzar treballs que puguen transmetre sorolls a l'exterior del recinte de l'obra o local, en zona residencial en horari nocturn, és a dir, des de les 22.00 hores fins a les 08.00 hores i els caps de setmana des de les 13.00 hores del dissabte, així com festius durant tot el dia.  
7. L'ocupació de la via pública amb motiu d'execució d'obres requereix la prèvia autorització municipal i està subjecta al pagament de les taxes corresponents. Tota ocupació de la via pública sense la corresponent autorització es considerarà de durada anual a l'efecte de liquidació de la taxa corresponent, de conformitat amb l'article 4 de la vigent ordenança fiscal reguladora.  
8. Ha de senyalitzar convenientment la zona d'obres i protegir-la mitjançant barreres estables contínues, il·luminades amb llums rojos, que han d'estar encesos tota la nit i dotats de senyals acústics de baixa freqüència, de manera que puguen ser advertits amb antelació suficient per persones amb discapacitat. Aquestes barreres no poden realitzar-se amb materials que puguen presentar puntes perilloses cap a l'exterior (mallat). Tot recorregut o accés que, provisionalment, quede obstaculitzat ha de ser substituït per un altre alternatiu de característiques que en permeten l'ús per persones de mobilitat reduïda o limitació sensorial. Queda prohibida la substitució d'aquesta barrera per cordes, cables o similars.  
Tercer. Aprovar la liquidació provisional de l'ICIO, que ascendeix a la quantitat de 276,99 euros, corresponents al 3,5 per cent del valor de l'execució material de l'obra (article 4 de l'Ordenança número I-4, reguladora de l'ICIO) que ascendeix a 7.486,22 euros.  
Quart. Notificar aquesta resolució a la persona interessada i publicar-ne el contingut en el Butlletí Oficial de la Província de Castelló i en el Diari Oficial de la Comunitat Valenciana, amb la indicació que, contra aquesta, que posa fi a la via administrativa, es pot interposar amb caràcter potestatiu un recurs de reposició en el termini d'un mes, comptador des de l'endemà de l'última de les publicacions del seu contingut, davant el mateix òrgan que l'ha dictada, de conformitat amb el previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, es pot interposar un recurs contenciós administratiu davant el Jutjat Contenciós Administratiu amb seu a Castelló, en el termini de dos mesos, comptadors des de l'endemà de l'última de les publicacions del seu contingut, davant el mateix òrgan que l'ha dictat, de conformitat amb el que disposa en l'article 8 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen exercitar qualsevol altre recurs o acció que estimen procedent».  
  
  
Benicarló, 14 de juliol de 2014.- El tinent d'alcalde delegat de l'Àrea d'Urbanisme: Pedro López González.